CELEX: 62015FN0044
Language: mt
Date: 2015-03-18 00:00:00
Title: Kawża F-44/15: Rikors ippreżentat fit-18 ta’ Marzu 2015 – ZZ vs Il-Kummissjoni

6.7.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/27
            
         Rikors ippreżentat fit-18 ta’ Marzu 2015 – ZZ vs Il-Kummissjoni
   (Kawża F-44/15)
   (2015/C 221/36)
   Lingwa tal-kawża: it-Taljan
   
      Partijiet
   
   
      Rikorrent: ZZ (rappreżentant: G. Bellotti, avukat)
   
      Konvenuta: Il-Kummissjoni Ewropea
   
      Suġġett u deskrizzjoni tat-tilwima
   
   L-annullament tad-deċiżjoni li tiġi maħtura persuna fil-pożizzjoni ta’ kap tal-unità C4 (“Legal Advice”) minflok ir-rikorrent, li kien qiegħed jaġixxa bħala kap tal-unità ta’ din l-unità sa mit-tluq tal-kap tal-unità preċedenti u li ressaq il-kandidatura tiegħu fil-kuntest tal-avviż ta’ pożizzjoni vakanti.
   
      Talbiet
   
   
               —
            
            
               Tannulla d-deċiżjoni, bir-referenza Ares (2015)43686, tas-7 ta’ Jannar 2015, li tiċħad l-ilment imressaq fit-30 ta’ Settembru 2014 (Nru R/994/14) abbażi tal-Artikolu 90(2) tar-Regoli tal-Persunal;
            
         
               —
            
            
               tannulla d-deċiżjoni tat-30 ta’ Ġunju 2014 adottata mid-Direttur Ġenerali tal-OLAF, fil-kwalità tiegħu ta’ Awtorità tal-Ħatra, marbuta mal-ħatra tal-kap tal-unità OLAF.C4 (Legal advice);
            
         
               —
            
            
               tiddikjara li minħabba l-annullament taż-żewġ deċiżjonijiet iċċitati iktar 'il fuq, il-proċedura ta’ għażla tal-kap tal-unità OLAF.C4 (Legal advice) hija vvizzjata b’illegalità mill-mument tal-konstatazzjoni tal-illegalità;
            
         
               —
            
            
               tikkundanna lill-Kummissjoni Ewropea għall-kumpens – ex aequo et bono – tad-dannu marbut mat-telf tal-opportunità subit mir-rikorrent f’ammont li ma jkun inqas mis-somma ta’ EUR 10  000;
            
         
               —
            
            
               tikkundanna lill-Kummissjoni għall-ispejjeż.